༌། རྒྱུད་དང་བསྟན་
བཅོས་ཕལ་ཆེ་བ་ལ་བློ་བྱང་ཡང་དངོས་པོ་ལ་མངོན་པར་ཞེན་པའི་གདོན་གྱིས་ཀུན་
ནས་ཉེན་པའི་དབང་གིས་ཕྱི་རོལ་གྱི་རས་རིས་དང་ལུགས་མ་ལ་སོགས་པ་ཞལ་ཕྱག་
གི་རྣམ་པ་ཅན་གྱི་བཅོས་མ་དང༌། ཐིག་དང་རྡུལ་ཚོན་ལ་སོགས་པས་བྲིས་པའི་
བཅོས་མ་ལ་བློ་ཀུན་ཏུ་ཞེན་པའི་སྟོབས་ཀྱིས་དེ་དག་དཀྱིལ་འཁོར་དུ་འཇུག་པར་སྤྲོ་
ཞིང་ལམ་གྱི་གནས་སྐབས་སུ་ཡང་བཅོས་མ་གཉིས་པོ་དེ་མཆོད་ཅིང་གསོལ་བ་
འདེབས་པ་ལ་བརྩོན་པ། ཧ་ཅང་བཅོས་མ་མ་ཡིན་པ་ཡང་རང་བཞིན་གྱི་དཀྱིལ་
འཁོར་མ་ཡིན་པའི་ཏིང་ངེ་འཛིན་གྱི་དཀྱིལ་འཁོར་བསྒོམ་པ་དང་མཆོད་པ་ལ་བརྩོན་
པའི་འགྲོ་བ་དེ་དག་རྗེས་སུ་གཟུང་བའི་ཕྱིར། སློབ་དཔོན་རྡོ་རྗེ་དྲིལ་བུ་པས་རྒྱུད་
རྣམས་ཀྱི་དགོངས་པ་ཕྱིན་ཅི་མ་ལོག་པར་རང་བཞིན་གྱིས་གྲུབ་པའི་ལུས་ཀྱི་དཀྱིལ་
655

ས་སྐྱ་བཀའ་འབུམ། ༼པ༽རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
འཁོར་དུ་དབང་བསྐུར་ནས་ལམ་རིམ་པ་གཉིས་སྒོམ་པར་བྱེད་པའི་གཞུང་ལུགས་
བསྟན་པ་ཡིན་ནོ། །དེ་ལ་འདིར་བསྐྱེད་པའི་རིམ་པ་རྫོགས་རིམ་ཅུང་ཟད་དང་བཅས་
པའི་མངོན་པར་རྟོགས་པ་གསལ་བར་བརྗོད་དོ། །དེའང་སྒྲུབ་ཐབས་ཀྱི་གཞུང་ནས་
རྟེན་གྱི་གང་ཟག་ལམ་དང་འབྲས་བུ་གསུམ་དུ་བཤད་པ་ལས། དང་པོ་རྟེན་གྱི་གང་
ཟག་གི་མཚན་ཉིད་ནི། སེམས་ཅན་ཐམས་ཅད་ལ་བུ་གཅིག་པ་ལྟར་སྡུག་པའི་སེམས་
ཀྱིས་བྱམས་པ་དང་། སྡུག་བསྔལ་བ་རྣམས་ལ་རྗེས་སུ་བརྩེ་བའི་མཚན་ཉིད་ཅན་
གྱི་སྙིང་རྗེ་དང་། སེམས་ཅན་ཐམས་ཅད་སངས་རྒྱས་ཀྱི་ས་ལ་གཞག་པར་འདོད་
པའི་བྱང་ཆུབ་ཀྱི་སེམས་ཏེ། (༣༥༠)ཐུན་མོང་གི་བསམ་པ་གསུམ་དང་ལྡན་པ། སྔོན་
དུ་བཅོས་མའི་དཀྱིལ་འཁོར་དུ་ཞུགས་ཤིང་ལུས་ཀྱི་དཀྱིལ་འཁོར་དུ་དབང་དང་དམ་
ཚིག་ཐོབ་པ། འཁོར་ལོ་སྡོམ་པའི་རྒྱུད་དང་གསང་སྔགས་དང་རྣལ་འབྱོར་རྣམས་
ཤེས་པ། ཕྱི་རོལ་གྱི་རྣམ་རྟོག་རྣམས་སྤངས་པ། རྩ་བ་དང་ཡན་ལག་གི་དམ་ཚིག་
གི་ཚོགས་རྣམས་མི་ཉམས་པར་བསྲུང་བ་དང་ལྡན་པའི་སྒྲུབ་པ་པོས་ལམ་བསྒོམ་པར་
བྱའོ། །ལམ་ལ་བཞི། མཉམ་པར་གཞག་པའི་རྣལ་འབྱོར་དང་། སྤྱོད་ལམ་གྱི་རྣལ་
འབྱོར་དང༌། ཁ་ཟས་ཀྱི་རྣལ་འབྱོར་དང་། གཏོར་མའི་རྣལ་འབྱོར་རོ། །དེ་ལ་ཉལ་
བ་དང་ལྡང་བ་དང་ཁྲུས་ཀྱི་རྣལ་འབྱོར་གསུམ་ནི་མཉམ་གཞག་གི་སྔོན་དུ་འགྲོ་བ་
བཟླས་པའི་རྣལ་
ཡིན་པས་དེའི་ཁོངས་སུ་བསྡུ་བར་བྱའོ། །མཉམ་པར་གཞག་པ་ལ་ཡང་གཉིས་
ཏེ། བསྐྱེད་པའི་རིམ་པ་དང་། རྫོགས་པའི་རིམ་པའོ། །བསྐྱེད་པའི་རིམ་པ་ལ་ཡང་
གཉིས། བདག་ཉིད་སངས་རྒྱས་སུ་བསྐྱེད་པ་ལ་མཆོད་པ་དང་།
འབྱོར་རོ། །དང་པོ་ལ་གཉིས། སངས་རྒྱས་སུ་བསྐྱེད་པ་དང་། དེ་ལ་མཆོད་
པའོ། །དོན་བསྡུས་ཏེ་བསྟན་པ་ཙམ་ཡིན་ནོ། །ད་ནི་མངོན་པར་རྟོགས་པ་བསྒོམ་
པའི་རིམ་པ་བཞིན་དུ་ཞིབ་ཏུ་བརྗོད་ན། མདང་ནུབ་མོར་ཉལ་བའི་རྣལ་འབྱོར་ཆོས་
- 656

དྲིལ་བུ་པའི་བསྐྱེད་རིམ།
ཐམས་ཅད་བསམ་གྱིས་མི་ཁྱབ་པའི་སྟོང་པ་ཉིད་ཀྱི་ངང་ལ་ཉལ་ལ། ནངས་པར་
ལྡང་བའི་དུས་སུ་ཌ་མ་རུའི་སྒྲ་ཡི་གེ་བདུན་པའི་སྔགས་ལན་མང་དུ་བཟླས་པའི་རྣམ་
པར་གྲགས་པའི་རྣམ་པས་གཉིད་བསྐུལ་ནས་ལངས་ཏེ། སྐད་ཅིག་གིས་ཧེ་རུ་ཀའི་
ང་རྒྱལ་དུ་དྲན་པར་བྱས་ལ། བསམ་གཏན་གྱི་གྲོགས་སུ་འགྲོ་ན་རྡོ་རྗེའི་ཆུའམ་ཐ་
མལ་པའི་ཆུས་ཀྱང་རུང་སྟེ། འོག་གི་དབང་བསྐུར་བའི་སྐབས་དང་མཐུན་པའི་ཁྲུས་
བྱ། བསམ་གཏན་གྱི་གྲོགས་སུ་མི་འགྲོ་ཞིང་མི་སྤྲོ་ན་མ་བྱས་ཀྱང་ཉེས་པ་ཅུང་ཟད་
ཀྱང་མེད་དོ། །དེ་ནས་རྣལ་འབྱོར་དང་རྗེས་སུ་མཐུན་པའི་གནས་སུ་སྟན་བདེ་བ་
ལ་འདུག་ལ། ཡོད་ན་བདུད་རྩི་རི་ལུ་ཁར་གཞུག །མེད་ན་ཆང་བདུད་རྩིར་བྱིན་
གྱིས་བརླབས་པ་ལྕེ་ལ་གཞག །དེ་ཡང་མེད་ན་བདུད་རྩི་ལྕེ་ལ་བཞག་པར་མོས་པ་
བྱས་ལ། སྐད་ཅིག་གིས་རང་ཕྱིའི་ཧེ་རུ་ཀར་དྲན་པར་བྱས་ཏེ་ལུས་ལྷར་བྱིན་གྱིས་
བརླབ་པ་སྐུའི་དགའ་བའོ། །ངག་ཏུ་ཤྲཱི་ཧེ་རུ་ཀ་ཨ་ཧཾ་ཞེས་དཔལ་ཧེ་རུ་ཀ་ནི་ང་ཡིན་
ནོ་ཞེས་བརྗོད་དེ། དེའི་དོན་དྲན་པར་བྱ་བ་ནི། ཤྲཱི་ནི་གཉིས་མེད་ཡེ་ཤེས་ཏེ། །ཧེ་
ནི་རྒྱུ་སོགས་སྟོང་པ་ཉིད། །རུ་ནི་ཚོགས་དང་བྲལ་བ་སྟེ། །ཀ་ནི་གང་དུའང་མི་
གནས་པའོ། །ཞེས་བརྟག་གཉིས་ལས་གསུངས་སོ། །དེའི་དོན་ཡང་ཤྲཱི་གཉིས་སུ་
མེད་པའི་ཡེ་ཤེས་ཡིན་ལ། དེ་ཉིད་ཐོག་མར་སྐྱེ་བའི་རྒྱུས་སྟོང༌། བར་དུ་རང་གི་
ངོ་བོས་གནས་པ་སྟོང༌། ཐ་མར་འགགས་པའི་འབྲས་བུས་སྟོང་སྟེ། དེ་ལྟ་བུའི་དེ་
ཉིད་ང་ཡིན་ནོ་སྙམ་དུ་དྲན་པར་བྱ་བ་ནི་གསུང་གི་དགའ་བ། ངག་སྔགས་སུ་བྱིན་
གྱིས་བརླབ་པའོ། །དེ་ནས་སྙིང་གར་ཨཱཿདཀར་པོ་བསྒོམ་པ་ནི་རྣམ་པར་མི་རྟོག་པའི་
ཡེ་ཤེས། དེ་ལས་བྱུང་བའི་ཟླ་བའི་དཀྱིལ་འཁོར་ནི་དག་པ་འཇིག་རྟེན་པའི་ཡེ་
ཤེས། དེའི་སྟེང་དུ་ཡི་གེ་ཧཱུྃ་སྔོན་པོ་བསམ་པ་ནི་གཟུང་འཛིན་གཉིས་དང་བྲལ་བའི་
ཡིད་ཡེ་ཤེས་ལྔའི་རང་བཞིན་ཅན་ཏེ། དེ་ཡང་ཞབས་ཀྱུའི་ཨཱུ་ནི་བྱ་བ་གྲུབ་པའི་ཡེ་
657-

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ཤེས། ཁོག་པའི་ཧ་ནི་སོ་སོར་ཀུན་ཏུ་རྟོག་པའི་ཡེ་ཤེས། མགོ་བོའི་ཨ་ནི་མཉམ་པ་
ཉིད་ཀྱི་ཡེ་ཤེས། ཟླ་ཚེས་ནི་ཟླ་བ་ཉིད་དེ་མེ་ལོང་ལྟ་བུའི་ཡེ་ཤེས། ཐིག་ལེ་ནི་བྱང་
ཆུབ་ཀྱི་སེམས་ཀྱི་རང་བཞིན་ཆོས་ཀྱི་དབྱིངས་ཀྱི་ཡེ་ཤེས་སོ། །ཟླ་ཚེས་དང་ཐིག་ལེ་
གཉིས་ནི་ཡི་གེའི་དབང་དུ་བྱས་ན་ཨྃ་ཡིན་ཏེ་ཐུགས་ཀྱི་(༣༥༡)དགའ་བ་སེམས་ཡེ་ཤེས་
སུ་བྱིན་གྱིས་བརླབ་པའོ། །ཧཱུྃ་དེ་ལས་འོད་ཟེར་འཕྲོས་ཏེ་བདག་གི་སྤྱི་གཙུག་ནས་
རྐང་པའི་མཐིལ་གྱི་བར་དུ་མེར་གྱིས་ཁེངས་པས་ཚེ་ཐོག་མ་མེད་པ་ནས་བསགས་པའི་
ལུས་ངག་ཡིད་གསུམ་གྱི་སྒྲིབ་པ་ཐམས་ཅད་སྦྱངས་ཏེ་ལུས་ཤེལ་སྒོང་དག་པ་ལྟ་བུར་
གྱུར་ནས། འོད་ཟེར་དེ་བ་སྤུའི་བུ་ག་ནས་ནམ་མཁའི་ཕྱོགས་སུ་སྤྲོས་པས་བླ་མ་དབུའི་
ཆ་ལ་བཞུགས་པའི་བཅོམ་ལྡན་འདས་འཁོར་ལོ་བདེ་མཆོག་ལུས་ལ་ལྷ་དྲུག་ཅུ་རྩ་
གཉིས་ཀྱི་དཀྱིལ་འཁོར་ཚང་བར་སྤྱན་དྲངས་ཏེ། དེ་ལ་ན་མོ་གུ་རུ་བྷྱཿཞེས་པས་བླ་
མའི་ཞབས་ལ་ཕྱག་བྱ། ན་མ་ཏྠཱི་ཙ་ཀྲ་སཾ་བ་ར་མཎྜལ་ལེ་བྷྱཿཞེས་པས་དཀྱིལ་འཁོར་
གྱི་ཞབས་ལ་ཕྱག་བྱ། འོག་ནས་འབྱུང་བའི་ཕྱི་མཆོད་དང་། ཡིད་མཆོད་གཉིས་
ཀའམ་གང་རུང་གཅིག་གིས་མཆོད་ལ། མོས་གུས་དྲག་པོ་ཅིག་བྱས་ཏེ་བདག་གི་ལུས་
ལ་སྤྱན་དྲངས་པས་བླ་མ་སྤྱི་བོར་མི་བསྐྱོད་པའི་རྣམ་པར་དབུ་རྒྱན་དུ་བཞུགས་པར་
བསམ། བཅོམ་ལྡན་འདས་བདག་གི་སྨིན་མཚམས་ནས་ཞུགས་ནས་ལུས་ལ་ཐིམ་
པས། བདག་རྟེན་དང་བརྟེན་པར་བཅས་པའི་དཀྱིལ་འཁོར་གྱི་འཁོར་ལོ་དུས་གཅིག་
ཏུ་ཝལ་གྱིས་བསྐྱེད་ལ་རིམ་གྱིས་གསལ་གདབ་པ་བྱ་བ་ནི། ཐོག་མར་རྟེན་རྣམས་
གསལ་གདབ་པར་བྱས་ཏེ། རྐང་པ་གཉིས་བགྲད་པ་ནི་རླུང་གི་དཀྱིལ་འཁོར་དུ་མོས
པ་བྱ། དེ་བཞིན་དུ་སུམ་མདོ་མེ། ལྟོ་བ་ཆུ། སྙིང་ག་ས། སྒལ་ཚིགས་རིའི་རྒྱལ་
པོ་རི་རབ། མགོ་བོ་རི་རབ་ཀྱི་སྟོད་ཀྱི་ཆ། རི་རབ་ཀྱི་སྟེང་གི་གཞལ་ཡས་ཁང་པ་
ནི་ལུས་འདོམ་གང་གྲུ་བཞིར་མཉམ་པའི་གྲུ་བཞི། སྙིང་ག་ནས་འབྱུང་བ་བཞིའི་རླུང་
- 658

དྲིལ་བུ་པའི་བསྐྱེད་རིམ།
རྒྱུ་བ་ནི་སྒོ་བཞི། རྐང་པ་བརྒྱད་ནི་ཀ་བ་བརྒྱད། མིག་དང་། རྣ་བ་དང་། སྣ་
དང་། ལྕེ་དང་མཆུ་རྣམས་ནི་གཞལ་ཡས་ཁང་གི་རྒྱན་རྟ་བབས་དང་། དྲ་བ་དྲ་
ཕྱེད་དང་། མེ་ཏོག་ཕྲེང་བ་ལ་སོགས་པ་ཡིན་པར་དྲན་པར་བྱའོ། །དེ་ནས་ཕྱིའི་ཧེ
རུ་ཀ་གསལ་གདབ་པར་བྱ་སྟེ། ཆོས་ཀྱི་དབྱིངས་ལས་མི་འགྱུར་བའི་བརྡར་སྐུ་མདོག་
སྔོན་པོ། འབྱུང་བ་བཞི་རྣམ་པར་དག་པ་དང་ཚད་མེད་པ་བཞི་ཐུགས་སུ་ཆུད་ཅིང་
ཕྲིན་ལས་བཞིས་སེམས་ཅན་གྱི་དོན་མཛད་པའི་ཕྱིར་ཞལ་བཞི་པ། སྐུ་གསུང་ཐུགས་
རྡོ་རྗེ་དང་ལྡན་པས་ཁམས་གསུམ་ལ་གཟིགས་ཤིང་དུས་གསུམ་གྱི་དངོས་པོ་མཁྱེན་
པས་ཞལ་རེ་རེ་ལ་སྤྱན་གསུམ་གསུམ། རྩ་བའི་ཞལ་དང་སྐུ་མདོག་སྔོན་པོ། ཕྲིན་
ལས་སྣ་ཚོགས་མཛད་པས་གཡོན་ལྗང་བ།
སེམས་ཅན་གྱི་དོན་ལ་རྗེས་སུ་ཆགས་
པས་རྒྱབ་དམར་བ། སངས་རྒྱས་ཀྱི་ཡོན་ཏན་རྣམས་ཡོངས་སུ་རྫོགས་པས་གཡས་
སེར་བ། བདུད་བཞི་སྐྲག་པར་མཛད་པའི་ཕྱིར་ཞལ་ཐམས་ཅད་མཆེ་བ་གཙིགས་
ཤིང་ཁྲོ་གཉེར་དང་བཅས་པ། ཚོགས་ཐམས་ཅད་ཡོངས་སུ་རྫོགས་པའི་རྟགས་སུ་
རལ་པའི་ཐོར་ཚུགས་སྤྱི་བོར་བཅིངས་པ། བྱང་ཆུབ་ཀྱི་སེམས་གོང་ནས་གོང་དུ་
འཕེལ་བའི་བརྡར་ཚེས་གཅིག་གི་ཟླ་བས་དབུའི་སྟེང་དུ་བརྒྱན་པ། ཕྲིན་ལས་སྣ་
ཚོགས་ཀྱིས་སེམས་ཅན་གྱི་དོན་མཛད་པའི་ཕྱིར་སྣ་ཚོགས་རྡོ་རྗེས་སྤྱི་བོར་མཚན་
པ། རྟེན་ཅིང་འབྲེལ་བར་འབྱུང་བའི་ཡན་ལག་བཅུ་གཉིས་ལུགས་ལས་འབྱུང་བ་
དང༌་། ལུགས་ལས་བཟློག་པ་ཐུགས་སུ་ཆུད་པའི་བརྡར་ཕྱག་བཅུ་གཉིས་པ། ཕྱག་
དང་པོ་གཉིས་ཀྱིས་བྱང་ཆུབ་ཀྱི་སེམས་དང་སྟོང་པ་ཉིད་མཚོན་པས་རྡོ་རྗེ་དང་དྲིལ་
བུ་འཛིན་པ། རྨོངས་པའི་གླང་པོ་དྲལ་བ་ནི་ཕྱག་འོག་མ་གཉིས་ཀྱིས་གླང་པོ་ཆེའི་
པགས་པ་འཛིན་པ། མཆོག་ཏུ་དགའ་བའི་སྒྲ་སེམས་ཅན་ལ་སྒྲོགས་པ་ནི་གཡས་ཀྱི་
གསུམ་པ་ན་ཌ་མ་རུ། ཉོན་མོངས་པའི་ཤིང་གཅོད་པ་ནི་བཞི་པ་ན་(༣༥༢)དགྲ་
-659-

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
སྟ། ང་རྒྱལ་ལ་སོགས་པའི་སྐྱོན་དྲུག་གཅོད་པ་ནི་ལྔ་པ་ན་གྲི་གུག །ལུས་ངག་ཡིད་
གསུམ་གྱི་ཉེས་པ་གཅོད་པ་ནི་དྲུག་པ་ན་མདུང་རྩེ་གསུམ་པ། བྱང་ཆུབ་ཀྱི་སེམས་
བདེ་བ་ཆེན་པོ་དང་ལྡན་པ་ནི་གཡོན་གྱི་གསུམ་པ་ན་ཁ་ཊཱཾ་ག་རྡོ་རྗེས་མཚན་པ། རྣམ་
པར་རྟོག་པ་གཅོད་པ་ནི་བཞི་པ་ན་ཐོད་པ་བདུད་ཀྱི་ཁྲག་གིས་བཀང་བ། ཡང་དག་
པའི་ཡེ་ཤེས་སེམས་ཅན་གྱི་རྒྱུད་ལ་འཆིང་བ་ནི་ལྔ་པ་ན་རྡོ་རྗེ་ཞགས་པ། གཏི་མུག་
སྤངས་པ་ནི་དྲུག་པ་ན་ཚངས་པའི་མགོ་བོ་གདོང་བཞི་པ་བསྣམས་པའོ། །ཐུགས་རྗེ་
ཆེན་པོས་སེམས་ཅན་ལ་ཁྱབ་པ་ནི་ཞབས་གཡས་ཐབས་ཀྱི་ངོ་བོ་བརྐྱང་བས་ཆགས་
པ་ཆེན་པོས་མྱ་ངན་ལས་འདས་པའི་མཐའ་མནན་པ་ནི་དུས་མཚན་མ་དམར་མོ་ཤིན་
ཏུ་རིད་པ་གྲི་གུག་དང་ཐོད་པ་འཛིན་པ། སྐྲ་དམར་སེར་ཅན་གྱི་ཆགས་པའི་གནས་
ལྟོ་བ་དང་སྐྱེ་གནས་མནན་པའོ། །ཤེས་རབ་ཀྱི་ཆོས་ཐམས་ཅད་མི་འཛིན་པར་གཏོང་
བ་ནི་ཞབས་གཡོན་པ་ཤེས་རབ་ཀྱི་རང་བཞིན་བསྐུམ་པས་རྟོག་པ་དང་ཞེ་སྡང་འཁོར་
བའི་མཐའ་མཚོན་པ་འཇིགས་བྱེད་ནག་པོ་ལག་པ་བཞི་པ་གཡས་པ་ཌ་མ་རུ་དང་
གྲི་གུག །གཡོན་པ་ཁ་ཧཱུཾ་ག་དང་ཐོད་པ་འཛིན་པ། ཁ་བུབ་ཏུ་འགྱེལ་བའི་ཞེ་སྡང་
གི་གནས་མགོ་བོ་སྙིང་གའི་ཐད་ཀའི་རྒྱབ་ཏུ་བལྟབས་པའི་གདོང་པ་བརྫིས་
པ། གདན་གཉིས་ཀ་ཡང་རུས་པའི་རྒྱན་ལྔ་དང༌།
མི་མགོ་སྐམ་པོ་དང་རློན་པའི་
དོ་ཤལ་དང༌། སྟག་གི་པགས་པའི་ཤམ་ཐབས་གྲོལ་བ་ཅན་ནོ། །གཟུང་འཛིན་སྤངས་
པའི་བརྡར་བཅོམ་ལྡན་འདས་ཀྱང་སྟག་གི་པགས་པའི་ཤམ་ཐབས་གྲོལ་བ་ཅན་
ནོ། །ཡི་གེ་ཨཱ་ལི་ཀཱ་ལི་ལྔ་བཅུ་དག་པའི་བརྡར་མི་མགོ་ལྔ་བཅུའི་དོ་ཤལ་ཅན། སྒེག་
ཅིང་དཔའ་བྱད་མི་སྡུག་པ། །དགོད་དང་དྲག་ཤུལ་འཇིགས་སུ་རུང་། ། སྙིང་རྗེ་རྔམ་
དང་ཞི་བ་སྟེ། །གར་དགུའི་རོ་དང་ལྡན་པ་ཉིད། །ཅེས་གར་དགུའི་རོ་དང་ལྡན་
པའོ། །ཕ་རོལ་ཏུ་ཕྱིན་པ་དྲུག་རྣམ་པར་དག་པའི་བརྡར་རུས་པའི་རྒྱན་དྲུག་དང་
660-

དྲིལ་བུ་པའི་བསྐྱེད་རིམ།
ལྡན་པའོ། །པང་དུ་བཅོམ་ལྡན་འདས་མ་ཡུམ་རྡོ་རྗེ་ཕག་མོ་ནི་ཆོས་ཐམས་ཅད་དེ་
བཞིན་ཉིད་དུ་རོ་གཅིག་པ་ནི་ཞལ་གཅིག་མ། ཁམས་གསུམ་ལ་གཟིགས་ཤིང་དུས་
གསུམ་གྱི་དངོས་པོ་རྣམས་མཁྱེན་པ་ནི་སྤྱན་གསུམ་པ། ཐུགས་རྗེ་ཆེན་པོས་སེམས
ཅན་གྱི་དོན་ལ་རྗེས་སུ་ཆགས་པ་ནི་སྐུ་མདོག་དམར་ཞིང་སྐྲ་གྲོལ་བ། ཐབས་དང་
མི་འབྲལ་བའི་བརྡར་བྱིན་པ་གཉིས་ཀྱིས་ལེགས་པར་འཁྱུད་པ། གཏི་མུག་གཅད་
པའི་བརྡར་ཐོད་པར་འདོད་ཆགས་དང་ཞེ་སྡང་གི་རང་བཞིན་གྱི་ལྷ་དང་ལྷ་མ་ཡིན
གྱི་ཁྲག་གིས་བཀང་བ་ཕྱག་གཡོན་པས་འཛིན་པས་ཡབ་ལ་འཁྱུད་པ། ཉོན་མོངས
པ་དང་བདུད་རྣམས་ལ་བསྡིགས་ཤིང་རྣམ་པར་རྟོག་པ་གཅོད་པས་ཕྱག་གཡས་པ་
སྡིགས་མཛུབ་དང་བཅས་པས་གྲི་གུག་བསྣམས་ཤིང་ཕྱོགས་ཐམས་ཅད་དུ་བསྡིགས་
པའོ། །དེ་ལྟར་ན་སྣང་བ་དང་། ཐབས་དང་། ལྷག་མཐོང་དང༌་། ཐུགས་རྗེ་ཆེན་
པོ་ནི་བཅོམ་ལྡན་འདས་ཡབ་ཡིན་ལ། སྟོང་པ་དང༌་། ཤེས་རབ་དང་༌། ཞི་གནས་
དང་། བདེ་བ་ཆེན་པོའི་རང་བཞིན་ནི་ཡུམ་ཡིན་ལ། ཞལ་སྦྱོར་གྱི་རྣམ་པར་བཞུགས་
པ་ནི་དེ་དག་ཟུང་དུ་འཇུག་པའི་རང་བཞིན་ནོ། ། ཕྱི་དང་ནང་གི་བདུད་ཐམས་ཅད་
སྐྲག་པར་བྱེད་པའི་བརྡར་གཉིས་ཀ་ཡང་མེ་རི་འབར་བའི་ནང་ན་བཞུགས་པ་ཡིན་
ནོ། །དེ་ལྟར་ཕྱིའི་ཧེ་རུ་ཀ་གསལ་བཏབ་ལ། དེ་ནས་ནང་གི་ལྷ་ཚོགས་རྣམས་གསལ་
བཏབ་སྟེ། སྙིང་ག་ཆོས་ཀྱི་འཁོར་ལོ་འདབ་བརྒྱད་ཉིས་བརྩེགས་སུ་ཡོད་པའི་དབུས་
ན་རྩ་ཨ་བ་དྷཱུ་ཏཱིའི་རང་བཞིན་ཡི་གེ་(༣༥༣)ཧཱུྃ་གི་ངོ་བོ་ཉིད་ཀྱིས་གནས་པ་ནི། གཙོ་
བོ་བཅོམ་ལྡན་འདས་ཞལ་བཞི་ཕྱག་བཅུ་གཉིས་པ་ཡབ་ཡུམ་ཕྱིའི་ཧེ་རུ་ཀ་དང་མཐུན་
པར་གསལ་གདབ་པར་བྱའོ། །དེ་ནས་ཕྱོགས་ཀྱི་འདབ་མ་བཞི་ལ་རང་བཞིན་གྱིས་
གནས་པའི་རྩ་ཡི་གེ་བཞི་ཤར་ནས་གཡོན་སྐོར་གྱིས་ལཾ་མཻ་པཾ་ཏཱཾ་བཞི་གནས་པ་ནི་སྙིང་
པོའི་རྣལ་འབྱོར་མ་བཞིར་མོས་པ་བྱ་སྟེ། ཤར་དུ་མཁའ་འགྲོ་མ་ནག་མོ། བྱང་དུ་
- 661

ས་སྐྱ་བཀའ་འབུམ། ༼པ》རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ལཱ་མཱ་ལྗང་གུ། ནུབ་ཏུ་ཁཎྜ་རོ་ཧཱ་དམར་མོ། ལྷོར་གཟུགས་ཅན་མ་སེར་མོ། ཐམས་
ཅད་ཀྱང་ཞལ་གཅིག་ཕྱག་གཉིས་སྤྱན་གསུམ་པ། གཡས་གྲི་གུག་གཡོན་ཐོད་པ་གྲུ་
མོ་ན་ཁ་ཊཱཾ་ག་པདྨའི་སྟེང་ན་གཡས་བརྐྱང་པས་བཞུགས་པ་ཡིན་ནོ། །